Document ID: /fineweb-2-swissfilter-quality_10-filterrobots/filtered/02677.jsonl.gz/24

Canabisul o să poată să fie cumpărat legal din farmacii în Basel
În aproximativ o lună, farmaciile din Basel-Stadt vor lua parte la primul proiect din Elvetia, care prevede cumpărarea legală a canabisului
La o conferința de presă organizatā, specialiștii au explicat importanța acestui eveniment dar și modul de desfasurare. Proiectul pilot pentru vânzarea legală a canabisului în Elveția urmează să fie introdus începând cu 15 septembrie în cantonul Basel-Stand. Pot participa doar persoanele care au cel puțin 18 ani.
Studiul se desfășoară pe o perioadă de doi ani și jumătate iar 370 de participanți vor putea cumpăra șase produse diferite de canabis, expuse în nouă farmacii din Basel. Directorul de sănătate al cantonului, Lukas Engelberger a explicat faptul că spre vânzare vor fi expuse patru tipuri diferite de flori de canabis și două tipuri de hașiș.
Engelberger a explicat faptul că implementarea acestui proiect este o necesitate deoarece consumul este destul de crescut în canton.
“ Consumul de canabis are costuri sociale și de sănătate ridicate. Trebuie să fim pragmatici”, a explicat directorul.
În cadrul acestui proiect sunt implicate clinici de psihiatrie din Basel dar și Universitatea Basel.
Regine Steinauer, șefa departamentului pentru dependențe, explică faptul că pot participa la studiu doar persoane adulte care locuiesc în Basel.
Studiul are rolul de a examina efectele vânzărilor reglementate de canabis asupra comportamentului și sănătății consumatorilor.
Aceste produse pe baza de canabis cu diferite conținuturi de THC/CBD sunt oferite de furnizorul Pure Production din Zeiningen, cantonul Aargau. Pe lângă Basel-Stadt, orașele Zürich și Lausanne vor să pornească astfel de proiecte pe parcursul acestui an.
Sursa: Pilatustoday.ch
Autor: Nicoleta Aspritoiu